Η Τήνος είναι ένα θαυμάσιο νησί και η συγκεκριμένη κατοικία είναι ιδανική για όσους αναζητούν μια βάση για να το εξερευνήσουν που εξασφαλίζει υψηλή αισθητική και ιδιωτικότητα. Όλα είναι καινούρια και μοντέρνα, η κατοικία είναι πολύ όμορφη και προσφέρει όλες τις ανέσεις, η δε θέα είναι πράγματι εκπληκτική, πιθανόν μια από τις καλύτερες του νησιού - και μόνο γι' αυτή αξίζει κανείς να επιλέξει αυτήν την κατοικία. Η υπέροχη παραλία της Απηγανιάς βρίσκεται ακριβώς κάτω από το ακίνητο στο τέλος μιας κλίμακας και ενός σύντομου (αλλά δύσβατου για όσους έχουν κινητικές δυσκολίες) μονοπατιού. Η κα Σοφία μας καθοδήγησε στο ακίνητο όταν φθάσαμε και δυο φορές κατά τη διάρκεια της διαμονής μας προσέφερε είδη πρωινού, ενώ ήταν παρούσα όταν αντιμετωπίζαμε κάποιο πρόβλημα, ιδίως με την περιμετρική περίφραξη του κτήματος που έπρεπε να παραμένει κλειδωμένη. Δυστυχώς όμως η διαμονή μας και η προσωπική μας εμπειρία δεν ήταν τέλεια εξαιτίας της περιόδου που επιλέξαμε να επισκεφθούμε το νησί (αρχές Αυγούστου), που είναι εκείνη των ασυνήθιστα έντονων ανέμων. Το συγκεκριμένο σημείο είναι τελείως εκτεθειμένο σε αυτούς, σε σημείο όχι απλά να μη μπορεί κανείς να μείνει έξω και να απολαύσει τους ωραίους εξωτερικούς χώρους, αλλά να μη μπορεί καν να σταθεί όρθιος - ήταν κάτι το ανυπόφορο. Συνιστούμε έτσι στους επισκέπτες να ελέγχουν τις καιρικές συνθήκες πριν από την επίσκεψή τους.